סמואל דלמברט

סמואל דלמברט (באנגלית: Samuel Dalembert; נולד ב-10 במאי 1981) הוא כדורסלן קנדי יליד האיטי המשחק בעמדת הסנטר.

ביוגרפיה
דלמברט נולד בעיר פורט או פרינס שבהאיטי וכשהיה בן 14 עבר להתגורר במונטריאול שבקנדה. במונטריאול, הוא החל לשחק כדורסל ולאחר מכן שיחק בקבוצת הכדורסל של אוניברסיטת סיטון הול בניו ג'רזי. בשנת 2001 נרשם לדראפט ה-NBA ונבחר במקום ה-26 על ידי פילדלפיה 76'. דלמברט שיחק בפילדלפיה עד לשנת 2010 ובשנה זו הועבר בטרייד לסקרמנטו קינגס תמורת אנדרס נוצ'יוני וספנסר האווס. 

בשנת 2007 דלמברט קיבל אזרחות קנדית ומאז הוא יכול לשחק במדי נבחרת קנדה בכדורסל.

פעילות הומניטרית 
דלמברט הקים קרן על שמו בשנת 2007 והיא פועלת בשיתוף יוניצ"ף כדי לתרום מזון לילדים בהאיטי ולהקים בית ספר ומתקן אימונים בהאיטי שייקראו "אקדמיית דלמברט". לאחר רעידת האדמה שהתרחשה בהאיטי ב-2010, תרם דלמברט מאה אלף דולר למולדתו. הוא גם נסע להאיטי על מנת לסייע במאמצי השיקום והמשיך להיות מעורב בגיוס תרומות למען נפגעי האסון. בזכות פעילות זו, זכה דלמברט בפרס האזרחות על שם וולטר קנדי לשנת 2010.

קישורים חיצוניים 

 דף השחקן באתר ה-NBA
 דף השחקן באתר ESPN
 דיווח על זכייתו בפרס וולטר קנדי, 19.4.2010, באתר ה-NBA

כדורסלני סקרמנטו קינגס
כדורסלני פילדלפיה 76'
כדורסלנים קנדים
כדורסלני יוסטון רוקטס
כדורסלני מילווקי באקס
כדורסלני דאלאס מאבריקס
כדורסלני ניו יורק ניקס
כדורסלני אוניברסיטת סיטון הול
כדורסלני שאנשי ברייב דראגונס
קנדים ממוצא האיטי
בחירות דראפט של פילדלפיה 76'
סנטרים (כדורסל)
קנדים שנולדו ב-1981